ທ່ານຈູມມະລີຖືກເລືອກເປັນ ປະທານປະເທດລາວ ຕື່ມອີກສະໄໝນຶ່ງ
ບັນດາສະມາຊິກສະພາແຫ່ງຊາດລາວ ເລືອກຕັ້ງປະທານປະເທດ ແລະນາຍົກລັດຖະມົນຕີ ໃຫ້ເຂົ້າຮັບຕຳແໜ່ງ ຕື່ມອີກສະໄໝນຶ່ງ
ສະພາແຫ່ງຊາດ ທີ່ມີການເລືອກຕັ້ງ 5 ປີເທື່ອນຶ່ງຂອງລາວ ໄດ້ມອບໝາຍໃຫ້ປະທານ ປະເທດແລະນາຍົກລັດຖະມົນຕີ ເຂົ້າຮັບຕຳແໜ່ງຕື່ມອີກສະໄໝນຶ່ງ ຊຶ່ງເປັນການຄາດ ຄະເນກັນວ່າ ເປັນການສືບຕໍ່ກຳອໍານາດໃນປະເທດ ທີ່ມີພັກການເມືອງພັກດຽວນັ້ນ ປະທານປະເທດຈູມມາລີໄຊຍະສອນ ໄດ້ຮັບເລືອກຕັ້ງໃຫ້ດໍາລົງຕໍາແໝ່ງເປັນສະໄໝທີສອງຕື່ມອີກຫ້າປີໂດຍໄດ້ຮັບສຽງສະໜັບສະໜຸນຈາກສະມາຊິກສະພານິຕິບັນຍັດ 132 ທ່ານໃນ ວັນພຸດມື້ນີ້ ຊຶ່ງເປັນເວລາຫລາຍເດືອນຫລັງຈາກທ່ານໄດ້ຖືກສະເໜີແຕ່ງຕັ້ງຈາກຄະນະກໍາ ມະການກົມການເມືອງຂອງພັກປະຊາຊົນປະຕິວັດລາວ ນອກນັ້ນ ສະພາແຫ່ງຊາດຍັງໄດ້ໃຫ້ການອະນຸມັດຕໍ່ການເຂົ້າຮັບຕຳແໜ່ງຕື່ມອີກ 5 ປີຂອງນາຍົກລັດຖະມົນຕີທອງສິງ ທໍາ ມະວົງ ຊຶ່ງໄດ້ເຂົ້າກຳຕຳແໜ່ງດັ່ງກ່າວມາໃນເດືອນທັນວາປີແລ້ວນີ້ ຫລັງຈາກທ່ານບົວສອນ ບຸບຜາວັນ ລາອອກຈາກຕໍາແໜ່ງ ກ່ອນໜ້າການມອບໝາຍຄວາມຮັບຜິດຊອບໃຫ້ແກ່ທ່ານຈູມມະລີ ແລະທ່ານທອງສິງນັ້ນ ທ່ານນາງປານີ ຢາທໍຕູ້ກໍໄດ້ຖືກເລືອກໃຫ້ເຂົ້າຮັບຕຳແໜ່ງເປັນປະທານສະພາແຫ່ງຊາດ ຊຸດທີ 7 ທ່ານທອງສິງໄດ້ເປັນປະທານສະພາແຫ່ງຊາດ ຊຸດທີ 6 ກ່ອນຂຶ້ນມາເປັນນາຍົກລັດຖະມົນຕີ ລາວເປັນນຶ່ງໃນບັນດາປະເທດທີ່ທຸກຈົນທີ່ສຸດໃນເອເຊຍ ຊຶ່ງຈີນແລະຫວຽດນາມພວມຊ່ວງຊີງກັນຫາອິດທິພົນໃນປະເທດທີ່ທຸກຈົນແລະບໍ່ມີທາງອອກສູ່ທະເລແຫ່ງນີ້ ແຕ່ລາວກໍາລັງທໍາການປະຕິຮູບຢາງໃຫຍ ໂດຍມີວັດຖຸປະສົງທຈະເຂົ້າຮ່ວມກັບພວກປະເທດເພື່ອນບ້ານ ໃນຖານະເປັນປະເທດທີ່ມີການເສດຖະກິດຈະເລີນເຕີບໂຕຂຶ້ນຢ່າງໄວ